# Interdiszciplinaritás: PURE

Pitlik László, MY-X munkacsoport, 2011.09.07.

## Bevezetés

Köszönhetően annak, hogy minden dekadens társadalomfejlődési tendencia ellenére még léteznek hazánkban interdiszciplináris együttgondolkodó közösségek, van értelme arról értekezni, vajon a kutatás-módszertan reális megújítása várható-e pl. a hasonlóságelemzés eretnek tanai által. Az áttörésre esetlegesen alkalmas potenciált hivatott érzékeltetni az alábbi lista, mely az együttgondolkodók anonimizált adatbázisa alapján született. A munkahely, foglalkozás és tudományterület oszlopokban előforduló kulcsszavakra támaszkodva a példaértékű hasonlóságelemzési aspektusok arra igyekeznek felhívni a figyelmet, melyet azok a manapság alig-alig megválaszolhatónak vélt kérdések, ahol a hasonlóságelemzés hatására akár robotizált (vö. sakk-automata, robot-pilóta) megoldások is elvárhatók máris, ill. a közeli jövőben… Fontos szemléleti kérdés: A robot kifejezés mögött nem a gépiesség a lényeg, hanem az, hogy az emberek egyes csoportjai képesek tudásukat veszteség-, félreértés, kihagyás- és átfedés-mentesen örökíteni térben és időben a biológiai (fenotípusos) tudásuktól függetlenül…

## Témaajánlás

|  |  |  |  |
| --- | --- | --- | --- |
| **munkahely** | **foglalkozás** | **tudomány-terület** | **példaértékű hasonlóságelemzés aspektus** |
| GyES | oktatás-kutató | nevelés-tudományok | Magolás helyett hasonlóságelemzés, avagy ne kérdezzünk vizsgahelyzetben olyat, amit puskázással jelesre meg lehet válaszolni. Helyette adjunk ki problémákat: pl. hová érdemes fúrótornyot építeni, ha ismertek sikeres és sikertelen fúrások környezeti indikátorai? <http://miau.gau.hu/miau/130/foldgaz.ppt> Milyen gyermeknek milyen iskola/pedagógus/tanterv való korábbi sikeres és sikertelen életpályák n-dimenziós hatásmechanizmusaira vonatkozó modellkísérletek alapján…<https://miau.gau.hu/mediawiki/index.php/Iskola_v%C3%A1laszt%C3%A1s> |
| MTA ÖBKI | biológus | botanika, ökológia |  |
| Kaposvári Egyetem | közgazdász | emberi erőforrás menedzsment | HR-gyanúgenerálás: ki a tégla, ki a lusta, ki a sztahanovista, (vö. bér/teljesítmény optimum keresése): <http://miau.gau.hu/miau/152/hangacsi_szakdolgozat_2011.doc>  |
| PPKE-KJPI, SZE ÁJK, …Ügyvédi Iroda | doktorandusz, megbízott előadó, ügyvédjelölt | jogtudomány | Robotbíró fejlesztése hasonlóságelemzési alapokon: a precedens elvűség algoritmizálása, ill. a jogegységi határozatok szükségszerűségének felismerése instabil modellek felismerése esetén (objektumok: összevetésre érdemes ítéletek/esetek, attribútumok: tényállások paraméterei, súlyosbító és enyhítő körülmények)A jogállam válságban van-e, ha a machiavellizmus valós rendszerszervező elvként azonosítható be: pl. időszakok-országok vs. bűnügyi adatok (Xi) és GDP (Y) – vö. <https://miau.gau.hu/mediawiki/index.php/Machiavelli> |
| SZTE - TTIK | doktorandusz | IT, mesterséges intelligencia | MI: Hasonlóságelemzés továbbfejlesztése, LP-motor kiváltása pl. genetikus algoritmusokkal, ill. IT: grid/osztott rendszerek kialakítása a párhuzamos számítások kezelésére |
| BM | doktorandusz | EU jog | EU-tagországok alkotmányainak összehasonlító (automatizálható) elemzése: objektumok alkotmányok bármikor bárhol, attribútumok rangsorolható alkotmányossági paraméterek, feladat: anti-diszkriminációs (ideál-) vizsgálat (Y0), vagyis melyik alkotmány a legalkotmányabb alkotmány?Analóg feladat: pl. alvállalkozói szerződések egymással összevetve, melyik tükrözi leginkább az erőfölénnyel visszaélés relatív gyanúját (vö. gyanúgenerálás – demo-fejlesztés folyamatban) |
| Magyar Innovációs Szövetség | menedzser asszisztens | innováció | A hasonlóságelemzés maga egy kutatás-módszertani innováció. Kérdés: milyen penetráció érhető el milyen eszközökkel? |
| Zrínyi Miklós Nemzetvédelmi Egyetem | politológus, külügyi szakértő | EU Közös Kül- és Biztonságpolitika, Geopolitika | Társadalomlélektani adatvagyon alapján (pl. google-trends: keresési kifejezések gyakorisága térben és időben) előrevetíthető-e adott térség adott idő elteltével elvárható konfliktus formája, mennyisége (vö. arab-forradalom)… |
| MTA-ATOMKI | Tud. segéd-munkatárs | Ionnyaláb analitika | Véletlenszerűen beállított kísérleti paraméterek kapcsán feltárt rendszerviselkedések alapján lehet-e a rendszer valamilyen szélsőértékére következtetni (vö. genetikai potenciál)?Kevésbé univerzális megfogalmazásban: létezik-e a Forma-1 adott versenypályáján a leggyorsabb (ideális) nyomvonal, ha pl. 100 keresztmetszeti szakaszon véletlenszerű sok-sok időfutam kapcsán megmérjük a pálya belső ívéhez képest egy autó hol és milyen sebességgel haladt… Az így kialakított tanulási minta alapján felállított modell minden lehetséges pályabejárásra vonatkozóan képes lehet becsülni a várható köridőt… Ennek minimumát sejtető verziók az ideális nyomvonalak és kapcsolási ritmusok… |
| DUF-MAIDLAB/SZTE - TTIK | Főiskolai tanársegéd/doktorandusz | műszaki diagnosztikainformatika | Ha nem is feltétlenül műszaki, de diagnosztikai kérdés az, hogyan lehetne aninom betegkartonok alapján adott leletcsoporthoz a legvalószínűbb diagnózist és terápiát esetalapú következtetésre (CBR) alapozva levezetni?Minőségbiztosítási kérdés: hogyan lehet szakértői rendszer formában létező diagnosztikai tudásformákban potenciális tévedések gyanúját feltárni?<http://miau.gau.hu/miau/119/bio2008_full.docx>  |
| MTA-SZFKI | vegyész-fizikus | anyag-tudomány,RMC szimuláció | Sok hatótényező által befolyásolt vegyi folyamatok outputjának becslése (vö. termelési függvények)… |
| NEFMI/PPKE-BTK | Külügyi kapcsolat-tartó / Doktorandusz | történész | Ha van jövőkutatás és prognosztika, akkor érdekes kihívás lenne a múltat az ismert jelenből egy fajta inverz előrejelzésként megkísérelni feltárni… |
| … úti Általános Iskola | pedagógus | nevelés-tudomány | Büntetés-végrehajtási nevelő tiszt felvetése: feltárhatók-e a BV-akták alapján a rendkívüli események előre (pl. szuicid viselkedés, szökés, sikanírozás)? <http://miau.gau.hu/miau/114/BV-ROBOT.doc>  |
| AVKF/ELTE TÓK/ELTE PPK | főiskolai adjunktus/egyetemi tanársegéd/doktorjelölt | neveléstudományi kutatások (kutatási téma: óvoda-iskola átmenet, érzelmi nevelés, attitűd-elégedettség-teljesítmény) | Az elégedettség vizsgálatok alapja a kérdőívezés: feltárható-e, vajon ki hazudik, ki ad véletlenszerű válaszokat, ki következetlen a context free kérdésekre adott válaszsorok egymással való összevetése révén? <http://miau.gau.hu/miau/156/bericht_frageboegen.docx>  |
| PTE KTK / szabadúszó | PhD hallgató / rendszerszervező | közgazdaságtan, IT, innováció | A közgazdaságtan csak akkor adhat érdemi válaszokat bármilyen kezelni kívánt kérdésre, ha képes arra, hogy levezesse tetszőleges alternatívák következményeit (vö. hatástanulmányok, szimulációk), ill.ha képes fenntartható értékfogalom alkotására: pl. <https://miau.gau.hu/mediawiki/index.php/Ifjusagkutatas> (vö. állatvédelem vs. hajléktalanpolitika) |
| MTA ÖBKI, jelenleg GYED | ökológus | vegetációtudomány, természetvédelmi biológia, félszáraz gyepek | Az ökológia csak akkor adhat érdemi válaszokat bármilyen kezelni kívánt kérdésre, ha képes arra, hogy levezesse tetszőleges alternatívák következményeit (vö. hatástanulmányok, szimulációk), ill.ha képes fenntartható értékfogalom alkotására: pl. <https://miau.gau.hu/mediawiki/index.php/Ifjusagkutatas> (biodiverzitás vs. kockázatminimalizálás: pl. a biotermékekben a biotoxin okozta kár nagyobb lehet, mint a konvencionális termékek szermaradványai okozta egészségügyi teher?) |
| Óbudai Egyetem Kandó Kálmán Villamosmérnöki Kar | egyetemi hallgató | robotika | Az emberszerű robotok is csak arra lesznek képesek látszólag, amit a programozójuk megenged nekik. DE, a hasonlóságelemzésre alkalmassá tett robot képes lesz az értékfogalom, az nem fizikai egyensúly-fogalom, a fenntarthatóság, mint cél-orientációs stratégiai tervezés önálló kivitelezésére parciális adatvagyonokból feltárható „szignifikáns”/konzisztens anomáliák felismerése és kezelése által, gondolat/modell-láncokra támaszkodva… (Ez már több, mint az asimovi Sheldon-terv?) |
| ELTE TTK | környezetkutató, PhD-hallgató | környezetkémia | Méréssorozatok alapján milyen eljárások keretében vélelmezhető, hogy melyik mérés hibás? (vö. plauzibilitás és konzisztencia tesztek) |
| Központi Statisztikai Hivatal | szakmai főtanácsadó, statisztikus | közgazdász - jogász | Az adatvagyon-gazdálkodás megújítása nélkül (vö. OLAP vs. pdf, xls) nem lehet adatbányászatról és hasonlóságelemzésről, hatékony objektum-orientált gondolkodás beszélni… <http://miau.gau.hu/olap>  |
| BM | doktorandusz | politikai filozófia, kínai vallástudomány, kínai politikatörténet | Vajon igaz-e, hogy egy átlag kínairól csak egyet nem lehet tudni, s az nem mást, mint az, vajon mire is gondol? Igaz-e, hogy a kínai társadalomfejlődés és a data-driven policy making, a tény-alapú szakpolitizálás, a közhasznú adatvagyonok demokratikus elemzése filozófiai szinten ütközik egymással? Igaz-e, hogy a Föld sorsát az összes idle-kapacitást lekötő szuperszámítások fogják hosszabb távon meghatározni a számított fenntarthatósági „röntgenfelvételek” és a karizmatikus politikai erő heurisztikáinak harapófogójában?Melyik ország a legeurópaibb? <http://miau.gau.hu/miau/74/pitlik.doc>  |
| Szegedi TudományegyetemElek-Sz 1997 Kft | doktrojelöltkontroller | gazdaságtörténetpénzügytan | Igaz-e, hogy a controlling olyan sokat vár el az embertől, ami már elérte a biológiai teljesítőképesség határát? Avagy hogyan lehet az, hogy a tudás fellegvárai képesek a legkevésbé arra, hogy az oktatott tudást saját működési (ügyvitelszervezési) modelljeikben visszaköszöntessék? <http://miau.gau.hu/avir>, ill. <http://miau.gau.hu/miau/141/komarom_pitlik.doc>  |
| Általános Vállalkozási Főiskola | főiskolai adjunktus | jog | Igaz-e, hogy bármely jogállam megbukna saját minőségbiztosítási elvein?  |
| Mozgó Cívisért Egyesület/ Sapientia Főiskola | elnök / hallgató | menedzsment, sport / emberközpontú gazdaságtan | Lehet-e a GDP-orientált világnézet alternatívája az anti-diszkriminációs (Y0) számításokból álló jó/semleges/rossz értékképzés? (vö. migráció matematikája: <http://miau.gau.hu/miau/98/emigration.xls>  |
| Izotóp Intézet | marketing vezető | közgazdász | Marketing-termelési függvények, avagy bármilyen marketing mix várható hatásának előrejelzése korábbi piacbefolyásolási kísérletek alapján… A marketingszakértők értékelése: <https://miau.gau.hu/mediawiki/index.php/AxeExcite>  |
| ILSC / szabadúszó | grafikai tervező / eseményszervező | vizuális kommunikáció / grafikai tervezés | Feltárható-e a zenei, a vizuális szépség matematikai alapon? <https://miau.gau.hu/mediawiki/index.php/ZENE> |
| PTE KTK / szabadúszó | doktorandusz / rendszerszervező | IT-controlling | Ha nem jut eszünkbe további racionális deklaratív szabály az online fenyegetéseknek kitett eszközeink védelmére, akkor itt a világvége, vagy lehet relatív gyanút is generálni? <http://miau.gau.hu/miau/141/log_y0.doc>  |
| NMHH | gazdasági szakértő | közgazdasági szabályozás | Ha egy deklaratív társadalomszabályozás a kiskapuzás, a kreatív könyvelés és a mindent kimagyarázni képes jogszolgáltatást hozza magával, nem kellene átállni a relatív gyanúformálás elvére? Mindenki fizessen annyi adót ÁFA és SZJA helyett, amennyi fogyasztásai alapján a többiekkel folytatott versenyben a leginkább logikus matematikai szinten? Mivel nem tudja senki, ki mit fog fogyasztani, nincs milyen szabályt kijátszani, mert a fogyasztás logikátlanság (vö. fekete áruforgalom) is detektálható (vö. kérdőívek előértelmezése, avagy lie to me?!)… <http://miau.gau.hu/myx-free/files/studies> (ado\_vb) |
| Oladi ÁMK TBSZKI | tanár, doktorandusz | agrártudomány/rovartan | Vajon a precíziós gazdálkodás lehetővé teszi végre nagypontosságú termelési függvények levezetését? |
| ELTE-IK/BME-GTK | egyetemi hallgató | IT, közgazdaság-tan | Mi a különbség vajon a játékelmélet és a hasonlóságelemzés között?  |
| BCE- TájK- TTT | PhD hallgató | tájépítészet | Lehet-e objektívebben kiértékelni (táj)építészeti terveket, útépítési tendereket, bármilyen közbeszerzési ajánlatsorozatot, mint eddig a szubjektív súlyozások és pontozások logikája alapján? Vannak-e királycsináló ajánlatok? Hogyan értelmezhetők szimmetria-elvárások a tenderértékelésben? |
| Nyugat-magyarországi Egyetem, Savaria Egyetemi Központ Savaria TISZK Kft, Szombathely | Oktató, Projekt-menedzser | nevelés-tudomány | Alkalmas-e a hasonlóságelemzés IQ-tesztként: <http://miau.gau.hu/myx-free/index.php3?x=iq>  |
| Budai Irgalmasrendi Kórház | Műszaki előadó | Filozófia, Bioetika, agyi teljesítményfokozás és terápia viszonya | A Föld és az Ember jövője a természetes és mesterséges intelligenciák ideális ötvözésében rejlik? Az intuíció a legnagyobb hajtóerőnk, de erre alapvetően egy amőba is képes (Konrad Lorenz, Orosz kézirat, 1944)…A vonnegut-i számmisztikus parabola a tény-alapúság egyik határát rajzolja ki? A demagógia és a dekandencia fogalmai matematikai kérdésként is jól kezelhetők? |
| II. RF KMF | tanár, kutató | nevelés-szociológia | Emergens rendszerek viselkedésének előrejelzése támaszkodhat-e hasonlóságelemzésre? pl. versengő objektumok komplex döntéseinek kölcsönhatásai nyomán kialakuló erőterek törvényszerűségei felismerhetők-e tetszőleges állapotfelvételek elemzésével? (pl. bankok kamat és reklámversenye) |
| II. RFKMF, tanársegéd | PhD hallgató (ELTE PPK) | nyelvpedagógia | A nyelvészet (narratív elemzés) milyen statisztikai adatokkal képes ellátni a hasonlóságelemzést például politikai beszédírók intuíciójának gépi támogatására?[https://miau.gau.hu/mediawiki/index.php/HR:Politikusi\_besz%C3%A9dek\_anal%C3%ADzise](https://miau.gau.hu/mediawiki/index.php/HR%3APolitikusi_besz%C3%A9dek_anal%C3%ADzise) |
| Mecseknádasdi Erdőbirtokossági Társaság, PTE ÁOK Bioanalitikai Intézet | biomérnök | biotechnológia, analitika | Létezhet elméleti ökológia? Felismerhetők rafinált hatásmechanizmusok egyes fajok manipulálására? <http://miau.gau.hu/myx-free/files/tdk2010/> (okologia) |
| Berzsenyi Dániel Evangélikus Líceum | középiskolai tanár | 20. századi történelem | A történelem oktatását el lehet-e mozdítani a tények magoltatásától? Illik-e egy középiskolásnak statisztikai adatok alapján levezetni tudni, vajon milyen pártok/személyek milyen eséllyel indulnak a következő választásokon? <http://miau.gau.hu/miau/145/valasztas.doc>  |
| Pest Megyei Kormányhivatal | történelem tanár | politikatudomány, történelem | Hogyan illene, hogy hassanak a tények a politikai erőterekre? <http://miau.gau.hu/myx-free/bevezetes.html> (e-gazság projekt) |
| PTE BTK | tanársegéd / PhD-hallgató | szociológia (település-szociológia) | Mikor beszélhetünk nyugodt szívvel falurombolás helyett arról, hogy egy területen immár jobb lenne a temetőket is kiásni, s madárrezervátumot kialakítani?<http://miau.gau.hu/miau2009/index.php3?x=e0&string=ebers> |
| Debreceni Református Hittudományi Egyetem Doktori Iskolája | Phd hallgató | hittudomány | <http://miau.gau.hu/miau2009/index.php3?x=e11>Létezik operacionalizálható kozmozófia és metaelmélet? |
| MTA-SZFKI / szabadúszó | fizikus-mérnök  | anyagtudomány/ hidrogénkutatás / innováció / technológiai kutatás-fejlesztés | l. fentebb |
| Dél-Dunántúli Regionális Innovációs Ügynökség | Projektmenedzser | PhD kutatási téma: HR teljesítménymenedzsmentje | l. fentebb |
| BGF-PSZK-BP/ FernUniversität in Hagen | egyetemi hallgató | pénzügy/ közgazdaságtan | A vállalkozások által befizetett közzétételi díjak nyomán mikor jutunk el oda, hogy a céginformációs rendszerekre épülő online elemzések a konkurens objektumok dinamikus adatait, mint leleteket és diagnózisok képesek értelmezni, vagyis minden vállalkozásnak tesre szabott tanácsot adnak: melyik mutató túl sok, melyik túl kevés, melyik nagyjából egyensúlyi, melyik javul és melyik romlik, s hol nem ért semmit a világból (még) a robot-elemző? <http://miau.gau.hu/miau/147/beratungsreform.doc>  |
| Debreceni Egyetem BTK | történész doktorandusz kutató/oktató | politológia/történelem (XX. századi egyetemes és magyar történelem) | Eljutunk valaha oda, hogy a történelem objektum-orientált nézetekben is feltárható (vö. google squared: <http://www.google.com/squared/search?q=EU-countries>)  |
| ELTE-BTK | egyetemi hallgató | germanisztika-német | Nyelvészeti statisztikák és a hasonlóságelemzés alapján vajon mely nyelvek tűnnek inkább egymás rokonainak? |
| ELTE BGGyK / BME CogSci | tud.segédmunkatárs / doktorandusz | kognitiv pszichológia (autizmussal élők információfeldolgozási sajátosságai) | Kód neve: Merkuravagy mindannyian autisták vagyunk, s ennek muszáj még örülnünk is?<http://miau.gau.hu/myx-free/index.php3?x=fbl>  |
| Magyar Természettudományi Múzeum | Zoológus kutató, muzeológus | Kétéltűek és hüllők biogeográfiája, evolúcióbiológiája, természetvédelme | Miért pont ilyen fajok/egyedek léteznek, s miért nem mások? Levezethetők-e létformák létjogosultságai, avagy felismerhetők-e létezhetők formációk a biotechnológusok számára célkitűzésként? |
| Kaposvári Egyetem Gazdasági Főigazgatóság | kontrolling vezető | gazdálkodás- és szervezéstudományok, műszaki tudományok | Igaz-e, hogy a vezetés (de a készletgazdálkodás is) nem az ismert sémák kapcsán, hanem a vezető egyéniségéhez épített hálózat (a fogyás termelési függvényének) logikája alapján lehet csak optimális, avagy hogyan kell pl. foci-csapatot kialakítani? <http://miau.gau.hu/myx-free/index_fifawc2010.php3?x=soccer_news>  |

## Összefoglalás

Mint az remélhetőleg jól érzékelhető a kijelentések és a kérdések erdején átszűrődő fények alapján: a hasonlóságelemzés szinte minden területen fellelhető, quasi univerzális szemüveg / röntgenkészülék, mely képei a tényekkel teleírt érmék (a közvetlenül) érzékelt valóság másik oldalát mutatják, ahol erőterek pulzálnak, erősödnek és halnak el, válnak fel nem ismert vakfoltokká a tények szisztematikus, így automatizálható feldolgozása nyomán…